wickkiey/tamil-wikipedia-markdown huggingface dataset:
# வரி வாலாட்டிக் குருவி


**வரி வாலாட்டிக் குருவி** (*white-browed wagtail*) அல்லது *வெண்புருவ வாலாட்டி* என்பது இந்தியாவில் காணப்படும் ஒரே ஒரு இடம் பெயரா வாலாட்டிக் குருவி ஆகும்.  
## விளக்கம்
இதன் உடலின் மேலே கருப்பு மற்றும் கீழே வெள்ளையுடன், வெள்ளை புருவமும், தோள்பட்டை மற்றும் வெளிப்புற வால் இறகுகள் ஆகியவற்றுடன் இவை தெளிவாக வடிவமைக்கப்பட்டுள்ளன. வெள்ளை-புருவம் கொண்ட வாலாட்டிகள் தெற்காசியாவை பூர்வீகமாகக் கொண்டவை. சிறிய நீர்நிலைகளுக்கு அருகில் பொதுவாக காணப்படுகின்றன. மேலும் நகர்ப்புற சூழலுக்கு ஏற்றவாறு இவை பெரும்பாலும் கூரையின் மேல் கூடு கட்டுகின்றன. இதனுடைய சிற்றினப் பெயரானது இந்திய நகரமான மெட்ராஸிலிருந்து (இப்போது சென்னை) பெறப்பட்டது.  

இதனுடைய உடல் நீளம் 21 செ. மீ. வரை இருக்கும். இது ஒரு மெலிந்த பறவை. இந்த இனப்பறவைகள் நீண்ட வாலிறகையும், அதனைத் தொடர்ந்து ஆட்டும் பண்பினையும் கொண்டது. இது வெள்ளை வாலாட்டிப் போல், நெற்றியில் வெண்மையாக இருக்காது. ஆனால் மீதமுள்ள அடிப்பகுதி வெண்மையானது.  

## நடத்தை
பொதுவாக நீர்நிலைகளுக்கருகில் இணைகளாகவோ அல்லது சிறு குழுக்களாகவோ காணப்படும். இவை குறிப்பாக காலை நேரங்களில் அடிக்கடி ஓசை எழுப்பும். பிற வாலாட்டிகளைப் போல சுறுசுறுப்பாக இருக்கும். இவை தரையிலும், கம்பிகளிலும் அல்லது கட்டிடங்களிலும் அமர்ந்திருக்கும். பாடல் நீண்ட மற்றும் பலவிதமான ஒலிக் குறிப்புகளுடன் சத்தமாக உள்ளது. வழக்கமான "வீச்" என்று அழைக்கப்படும்.  
புற ஒட்டுண்ணிகள் இந்த பறவைகளில் காணப்பட்டது பதிவு செய்யப்பட்டுள்ளன.  

### இனப்பெருக்கம்

இதன் இனப்பெருக்க காலம் மார்ச் முதல் அக்டோபர் வரை ஆகும். தென்னிந்தியாவில், ஆறுகளின் நீர்மட்டம் குறைந்து பருவமழை பெய்யும் வரை கூடு கட்டும் காலம் தொடங்குகிறது.  
### உணவு
மற்ற வாலாட்டிகள் போல, இந்த சிற்றினமும் பூச்சிகளை உண்ணக்கூடியது. குஞ்சுகளுக்கு முக்கியமாக ஆர்த்தோப்டிரான்கள், கம்பளிப்பூச்சிகள் மற்றும் சிலந்திகளை உணவாக அளிக்கின்றன. இசுடேபிலினிட் வண்டுகள் மற்றும் பெண்டாட்டோமிட் வண்டுகளும் இவற்றின் உணவுத் தேர்வாகப் பதிவு செய்யப்பட்டுள்ளன. கூண்டுகளில் வீடுகளில் வளர்க்கப்படும் நிலையில் இவை வளைத்தசைப் புழுக்களை உண்ணுகின்றன. இவை நகர்ப்புற சூழலுக்கு ஏற்றவாறு, சேமிப்பு தொட்டிகளிலிருந்து நிரம்பி வழியும் நீர் மற்றும் கூரைகளில் காணப்படலாம்.  

## கலாச்சாரத்தில்
இந்தியாவில் பண்டைய காலங்களில், இந்த சிற்றினம் கூண்டு-பறவையாக வளர்க்கப்பட்டது. இதன் ஓசைக்காக பாராட்டப்பட்டது. அழகான கண்களைக் கொண்ட ஒருவரை விவரிக்க "கஞ்சன்-கண்கள்" என்ற சொற்றொடரில் கஞ்சன் என்ற பெயர் பயன்படுத்தப்படுகிறது. கஞ்சன் புனிதமானதாகக் கருதப்பட்டது மற்றும் இந்தியாவில் இதன் மார்பில் விசுணுவின் சாலிகிராம் போன்ற தோற்றத்தைக் கொண்டிருப்பதால் இதனை காண்பதை நல்ல சகுனமாகக் கருதினர். இந்தப் பறவை எங்கு அமர்ந்து இருந்தாலும் மற்றும் அது என்ன செய்கிறது என்பதன் மூலம் எதிர்காலம் பற்றிய பல்வேறு நம்பிக்கைகள் சரத்சந்திர மித்ராவால் ஆவணப்படுத்தப்பட்டுள்ளன. இந்தியாவில் வாலாட்டிகளுக்கு வழங்கப்படும் மற்றொரு உள்ளூர் பெயர் தோபின் (துணி துவைக்கும் பெண்) என்பதாகும்.
# நெட்டைக்காலி


**நெட்டைக்காலி** (pipit) என்பது குருவியைப் போன்ற ஒரு பறவை இனமாகும். இவை மழைக்காலத்தில் இந்தியாவுகக்கு வலசை வருபவை ஆகும்.  

## விளக்கம்
மூன்று வகையான நெட்டைக்காலிகள் இந்தியாவில் காணப்படுகின்றன.  
1. வயல்வெளி நெட்டைகாலி  
2. Blyth's நெட்டைக்காலி  
3. Richard'நெட்டைக்காலி  

இப்பறவைகள் வாலாட்டிக் குருவிகளைப் போன்றவை. ஆனால் நிறத்தில் சற்று மங்கியவை, மெலிந்தவை. வானம்பாடியின் நிறமும் சற்று நீண்ட வாலும் கொண்டவை. மிக வேகமாக தரையில் நடந்து செல்லக் கூடியவை. பூச்சிகளை உணவாக உட்கொள்கின்றன. சிறு கூட்டமாக தரையில் வாழ்கின்றன..
# கிறித்தவக் கொடி


**கிறித்தவக் கொடி** என்பது இருபதாம் நூற்றாண்டின் ஆரம்பத்தில் கிறித்தவத்தையும் கிறித்தவ உலகையும் பிரதிநிதித்துவப்படுத்த வடிவமைக்கப்பட்ட ஓர் கொடியாகும். இது வட அமெரிக்கா, ஆப்பிரிக்கா, தென் அமெரிக்கா ஆகிய இடங்களிலில் உள்ள சீர்திருத்தத் திருச்சபைகளில் பிரபல்யமிக்கது. நீல நிறம் திருமுழுக்கு நீரையும் இயேசுவின் மீதுள்ள விசுவாசத்தையும் அடையாயப்படுத்துகிறது. வெள்ளை நிறம் இயேசுவின் தூய்மையை அடையாயப்படுத்துகிறது. கொடியியலின்படி, வெள்ளைக் கொடி சரணடைதலுடன் தொடர்புபட்டிருப்பதைப் போன்று, இயேசுவின் வன்முறையற்ற விவிலிய விளக்கம் கடவுளிடம் சரணடைதலுடன் தொடர்புபட்டுள்ளது. கொடியின் அளவுப் பரிமாணம், பிரிப்பு என்பன உத்தியோகபூர்வ விளக்கம் அற்று உள்ளது.  

## உசாத்துண
# சேனா (திரைப்படம்)



**சேனா** என்பது 2003ஆவது ஆண்டில் சுஜித் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், அரவிந்த் ஆகாஷ், அக்சரா ஆகியோர் முக்கிய கதாபாத்திரங்களில் நடித்த இத்திரைப்படத்தை சுனிதா ஆனந்தகுமார் தயாரித்திருந்தார். டி. இமான் இசையமைத்த இத்திரைப்படம் 2003 ஏப்ரல் 12 அன்று வெளியானது.  

## நடிகர்கள்
- சத்யராஜ் - சேனாதிபதி
- அரவிந்த் ஆகாஷ் - விக்ரம்
- ரக்சா
- ஆனந்தராஜ் - மஸ்தான் பாய்
- சந்திரசேகர் - நாகா
- சார்லி - பாண்டியன்
- வினோத் கிசான் - சேனாதிபதி (குழந்தை நட்சத்திரமாக)
- ரஷீத் உமர்

## பாடல்கள்

இப்படத்தின் பின்னணி இசையும், இப்படத்தில் இடம்பெற்ற ஏழு பாடல்களையும் டி. இமான் இசையமைத்திருந்தார்.
# வாலாட்டிக் குருவி


**வாலாட்டிக் குருவி** (Motacillidae) என்பது ஒரு பறவை இனமாகும். இவற்றில் பெரும்பாலானவை மழைக்காலத்தில் வலசை வருபவை ஆகும்.  
## விளக்கம்
இப்பறவை மெலிந்த அழகிய உடலமைப்பும், நீண்ட வாலும் பெற்றவை. வாலை அடிக்கடி ஆட்டிக்கொண்டு நீர்க்கரைகளில், சதுப்பு நிலங்களில், புல்வெளிகளில் சிறு பூச்சிகளை, புழுக்களை தேடி உண்ணும்.  

## சிற்றினங்கள்
இந்தப் பேரினத்தின் கீழ் 13 சிற்றினங்கள் உள்ளன.  
| படம் | விலங்கியல் பெயர் | பொதுப்பெயர் | பரவல் |
| --- | --- | --- | --- |
| *மோட்டிசிலா flava* | Western yellow wagtail | மிதமான ஐரோப்பா மற்றும் ஆசியா. |  |
| *மோட்டிசிலா tschutschensis* | Eastern yellow wagtail | அலாஸ்கா, ஆசியா மற்றும் ஆஸ்திரேலியாவில் வட அமெரிக்கா. |  |
| *மோட்டிசிலா citreola* | Citrine wagtail | தெற்காசியா |  |
| *மோட்டிசிலா capensis* | Cape wagtail | உகாண்டாவிலிருந்து தென்னாப்பிரிக்கா, கிழக்கு DRCongo மற்றும் கென்யா, சாம்பியா மற்றும் அங்கோலா வழியாக தென் ஆப்பிரிக்கா, தெற்கே மேற்கு கேப் மற்றும் கேப் ஆஃப் குட் ஹோப். |  |
| *மோட்டிசிலா flaviventris* | Madagascar wagtail | மடகாசுகர். |  |
| *மோட்டிசிலா cinerea* | Grey wagtail | பிரித்தானிய தீவுகள், ஸ்காண்டிநேவியா மற்றும் மத்திய தரைக்கடல் பகுதி உட்பட மேற்கு ஐரோப்பா. |  |
| *மோட்டிசிலா clara* | Mountain wagtail | கினியா முதல் எத்தியோப்பியா வரை தெற்கில் இருந்து தென்னாப்பிரிக்கா வரை. |  |
| *மோட்டிசிலா alba* | White wagtail | இந்த இனம் யூரேசியா முழுவதும் 75°N அட்சரேகைகள் வரை இனப்பெருக்கம் செய்கிறது, ஆர்க்டிக்கில் ஜூலை சமவெப்பம் 4&nbsp;°C க்கும் குறைவாக இருக்கும் பகுதிகளிலிருந்து மட்டுமே இல்லை. இது மொராக்கோ மற்றும் மேற்கு அலாஸ்கா மலைகளிலும் இனப்பெருக்கம் செய்கிறது. இது பரந்த அளவிலான வாழ்விடங்களை ஆக்கிரமித்துள்ளது, ஆனால் பாலைவனங்களில் இல்லை. |  |
| *மோட்டிசிலா aguimp* | African pied wagtail | துணை-சஹாரா ஆப்பிரிக்கா கிழக்கு கேப் வடக்கிலிருந்து தீவிர தெற்கு எகிப்து வரை மற்றும் கினியாவிலிருந்து மேற்கு எரித்திரியா மற்றும் சோமாலியா வரை. |  |
| *மோட்டிசிலா samveasnae* | Mekong wagtail | கம்போடியா மற்றும் லாவோஸ், மற்றும் தாய்லாந்து மற்றும் வியட்நாமுக்கு இனப்பெருக்கம் செய்யாத பார்வையாளர் |  |
| *மோட்டிசிலா grandis* | Japanese wagtail | சப்பான் மற்றும் கொரியா. |  |
| *மோட்டிசிலா maderaspatensis* | White-browed wagtail | இந்தியா |  |
| *மோட்டிசிலா bocagii* (formerly *Amaurocichla bocagii*) | São Tomé shorttail | சாவோ டோம் |  |

### இப்பேரினத்தின் கீழ் வகைப்படுத்தப்பட்ட மேனாள் சிற்றினங்கள்
முன்னர், சில அதிகாரிகள் பின்வரும் இனங்கள் (அல்லது கிளையினங்கள்) மோட்டாசில்லா இனத்தில் உள்ள இனங்களாகக் கருதினர்:  
- Superb fairywren (மோட்டாசிலா சயனியா)
- Red-whiskered bulbul (emeria) (*மோட்டாசிலா எமேரியா*)
# தையோசயனிக் அமிலம்


**தையோசயனிக் அமிலம்** *(Thiocyanic acid )* என்பது HSCN என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இச்சேர்மம் அதனுடைய சமபகுதியச் சேர்மமான சமதையோசயனிக் அமிலத்துடன் இணைந்து கலவையாகக் காணப்படுகிறது. சமதையோசயனிக் அமிலத்த்தின் மூலக்கூற்று வாய்ப்பாடு HNCS ஆகும். சயனிக் அமிலத்தினுடைய கந்தக ஒப்புமை வரிசையே தையோசயனிக் அமிலம் ஆகிறது.  

20 <sup>0</sup> செ வெப்பநிலையில் இவ்வமிலத்தின் அமிலத்தன்மை எண் 1.1 என்பதால் இதுவொரு வலிமை குறைந்த அமிலமாக இருக்கிறது மற்றும் சுழி அயனித்திறன் அளவை எட்டுமளவிற்கு நீட்டல் கணிப்பு எல்லை உடையதாகவும் உள்ளது.  

தையோசயனிக் அமிலத்தில், கார்பன் மற்றும் நைட்ரசன் அணுக்களுக்கு இடையில் ஒரு முப்பிணைப்பு இருக்கலாம் என்று முன்கணித்துக் கூறப்பட்டுள்ளது. நிறமாலையியல் ஆய்வில் உணரப்பட்டாலும் தூய்மையான தனித்த நிலையில் இச்சேர்மத்தை தனிமைப்படுத்த இயலவில்லை.  

தையோசயனிக் அமிலத்தின் உப்புகளும் எசுத்தர்களும் தையோசயனேட்டுகள் எனப்படுகின்றன. உப்புகள் தையோசயனைடு (−SCN) அயனிகள் மற்றும் பொருத்தமான உலோக நேர்மின் அயனிகளாலும் ஆக்கப்பட்டுள்ளன, பொட்டாசியம் தையோசயனேட்டு (KSCN) உப்பை இதற்கு உதாரணமாகக் கூறலாம். தையோசயனிக் அமிலத்தின் எசுத்தர்கள் R-SCN என்ற பொதுக் கட்டமைப்பைக் கொண்டுள்ளன.
# அடிதடி (திரைப்படம்)


**அடிதடி** என்பது சிவ்ராஜ் இயக்கத்தில் 2004ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சத்யராஜ், நெப்போலியன், அப்பாஸ், ரதி ஆகியோர் முக்கிய கதாபாத்திரங்களில் நடித்திருந்தனர். இப்படம் மோகன் பாபு, சர்மி கபூர், பிரகாஷ் ராஜ் நடிப்பில் *பொலிடிக்கல் ரௌடி* என தெலுங்கில் மறுஆக்கம் செய்யப்பட்டது.
# திக்கெல்லின் பூங்கொத்தி


**திக்கெல்லின் பூங்கொத்திக் குருவி**(Tickell's flowerpecker) என்பது ஒரு வகை பூங்கொத்தி குருவி பறவையாகும். இப்பறவை இந்தியாவிலும் வங்க தேசத்திலும் காணப்படுகிறது.  
## விளக்கம்
இப்பறவை சுறுசுறுப்பான பச்சை நீல தவிட்டு நிறக் குருவியாகும். இது பெண் தேன்சிட்டு போலத் தோன்றினாலும், இதன் அலகு குட்டையாகவும் இறைச்சி நிறத்திலும் இருக்கும். இதன் முதன்மை உணவு பூந்தேன், பழங்கள் ஆகியவை ஆகும்.
# அமோனியம் பெர்டெக்னிடேட்டு


**அமோனியம் பெர்டெக்னிடேட்டு** *(Ammonium pertechnetate)* என்பது H<sub>4</sub>NO<sub>4</sub>Tc. என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இச்சேர்மம் பெர்டெக்னிடிக் அமிலத்தின் அமோனியம் உப்பாகும். டெக்னீசியம் பொதுவாகக் காணப்படும் <sup>99</sup>Tc வடிவத்தில் இச்சேர்மத்தில் காணப்படுகிறது .  

பெர்டெக்னிடிக் அமிலத்தை அமோனியம் நைட்ரேட்டுடன் வினைபுரியச் செய்து தொகுப்பு முறையில் அமோனியம் பெர்டெக்னிடேட்டைத் தயாரிக்கலாம்.  

:HTcO<sub>4</sub> + NH<sub>4</sub>NO<sub>3</sub> → NH<sub>4</sub>TcO<sub>4</sub> + HNO<sub>3</sub>
# ஜோர் (திரைப்படம்)



**ஜோர்** (*Jore*) என்பது 2004ஆவது ஆண்டில் செல்வா இயக்கத்தில் வெளியான இந்தியத் தமிழ்த் திரைப்படமாகும். சத்யராஜ், சிபிராஜ், பானுப்ரியா ஆகியோர் முக்கிய கதாபாத்திரங்களில் நடித்த இத்திரைப்படத்தை சி. ஸ்வரூப லட்சுமி, சி. சரத் பாபு ஆகிய இருவரும் இணைந்து தயாரித்திருந்தனர். தேவா இசையமைத்த இத்திரைப்படம் 2004 அக்டோபர் 9 அன்று வெளியானது.  
## கதை
சபாபதி ( சத்யராஜ் ) ஒரு திரையரங்கு மற்றும் பள்ளி வைத்திருக்கும் ஒருவர். அவர் தனது மகன் சக்தியை ( சிபிராஜ் ) தனது நண்பரைப் போல நடத்துகிறார் . கல்லூரியில், அவர் லிங்கம் ( கோட்டா சீனிவாச ராவ் ) என்ற ஊழல் அரசியல்வாதியின் மகள் சூரிய அஸ்தமனத்தில் ( கஜலா ) குதிரை சவாரி செய்தார் . அதன்பிறகு, லிங்கத்தின் மகன் விஜய் ( ரமணா ) சக்திக்கு எதிராக கல்லூரித் தேர்தலில் மோதுகிறார். தந்தையின் ஆதரவு இருந்தபோதிலும், விஜய் தேர்தலில் தோற்றார். லிங்கம் பின்னர் மோதலில் நுழைகிறார். இறுதியில், சக்தி லிங்கம் மற்றும் விஜய் இருவரையும் கொன்றார்.  

## நடிகர்கள்
- சத்யராஜ் - சபாபதி
- சிபிராஜ் - சக்தியாக
- கஜலா- ஷாலினியாக
- பானுப்ரியா -மீனாட்சியாக
- வடிவேலு- திருப்பதியாக
- கோட்டா சீனிவாச ராவ் -லிங்கமாக
- ரமணா விஜய் போன்ற
- சத்யபிரியா- லிங்கத்தின் மனைவியாக
- பமீலாவாக ஷர்மிலி
- சிந்து
- விஜி சந்திரசேகர்
- தேனி குஞ்சாரம்மாள்
- பாலா சிங்
- தென்னவன்
- தம்பி ராமையா
- பெசன்ட் ரவி
- சுவாதி சண்முகம்
- ஓஏகே சுந்தர்- காவல் ஆய்வாளராக
- சேரன் ராஜ்
- கிருஷ்ணமூர்த்தி
- செல்லதுரை
- விஜய் கணேஷ்
- நெல்லை சிவா
# தெக்கினீசியம்(VII) ஆக்சைடு



**டெக்னீசியம்(VII) ஆக்சைடு** *(Technetium(VII) oxide)* என்பது Tc2O7 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். மஞ்சள் நிறத்துடன் எளிதில் ஆவியாகக் கூடிய இச்சேர்மத்தை இரும உலோக ஆக்சைடிற்கு ஒர் அரிய உதாரணமாகக் குறிப்பிடலாம். ருத்தேனியம் நான்காக்சைடு (RuO<sub>4</sub>), ஆசுமியம் நான்காக்சைடு (OsO<sub>4</sub>), மற்றும் நிலைப்புத் தன்மையற்ற மாங்கனீசு(VII) ஆக்சைடு (Mn<sub>2</sub>O<sub>7</sub>) ஆகியனவை பிற உதாரணங்களாகும். மத்திய சமச்சீர் மூலை – பங்கிட்ட இரு – நான்முக வடிவ கட்டமைப்பைக் கொண்டுள்ளது. இவ்வடிவில் விளிம்பாகவும் பாலமாகவும் உள்ள Tc-O பிணைப்புகள் முறையே 167 பை.மீ மற்றும் 184 பை.மீ அளவுகளில் உள்ளன. Tc-O-Tc பிணைப்புகளின் பிணைப்புக் கோணம் 180 <sup>0</sup> ஆகும்.  

டெக்னீசியத்தை 450 முதல் 500 <sup>0</sup> செ வெப்பநிலைக்கு சூடுபடுத்தினால் டெக்னீசியம் ஆக்சிசனேற்றம் அடைந்து டெக்னீசியம்(VII) ஆக்சைடு உருவாகிறது.  

:2 Tc + 3.5 O<sub>2</sub> → Tc<sub>2</sub>O<sub>7</sub>  

பெர்டெக்னிக் அமிலத்தின் நீரிலி வடிவமான இது சோடியம் பெர்டெக்னேட்டு தயாரிப்பதற்கான முன்னோடி சேர்மமாகவும் இருக்கிறது.  

:Tc<sub>2</sub>O<sub>7</sub> + 2 NaOH → 2 NaTcO<sub>4</sub> + H<sub>2</sub>O
# உன்னருகே நானிருந்தால்



**உன்னருகே நானிருந்தால்** (*Unnaruge Naan Irundhal*) என்பது 1999 ஆண்டில் செல்வா இயக்கத்தில் வெளியான நகைச்சுவை திரைப்படமாகும். இப்படத்தில் பார்த்திபன், மீனா ஆகியோர் முக்கிய கதாபாத்திரங்களிலும், மனோரமா, விவேக், மணிவண்ணன் ஆகியோர் துணைக் கதாபாத்திரங்களிலும் நடித்திருந்தனர். இப்படத்தில் ரம்பா சிறப்புத் தோற்றத்தில் நடித்திருந்தார்.
# குருவிநாயனபள்ளி பாறை ஓவியங்கள்

**குருவிநாயனபள்ளி பாறை ஓவியங்கள்**, தமிழ்நாட்டின், கிருட்டிணகிரி மாவட்டத்தில் கிருட்டிணகிரியில் இருந்து ஏறத்தாழ 17 கிலோமீட்டர் தொலைவில் உள்ள குருவிநாயனப்பள்ளி என்னும் ஊருக்கு மேற்கில் காட்டுப்பகுதியில் காணப்படும் பெருங்கற்காலக் கல்திட்டையொன்றில் வரையப்பட்டுள்ள ஓவியங்கள் ஆகும். ஓவியங்கள் வெள்ளை நிறத்தில் வரையப்பட்டுள்ளன.  

இந்த ஓவியங்களில், கோட்டுருவமாக வரையப்பட்ட நான்கு மனித உருவங்களும், ஒரு சிறிய விலங்கு உருவமும் காணப்படுகின்றன. இவற்றைவிடக் கட்டங்களாக அமைந்த இரண்டு குறியீடுகளும் உள்ளன. இவற்றில் ஒன்று நான்கு கிடைக் கோடுகளையும், ஐந்து நிலைக்குத்துக் கோடுகளையும் கொண்டு 12 கட்டங்கள் உருவாகும்படி வரையப்பட்டுள்ளது. நிலைக்குத்துக் கோடுகளுள் நடுவில் உள்ள மூன்று கோடுகள் மேல்நோக்கி நீட்டப்பட்டு அம்புத்தலைகள் வரையப்பட்டுள்ளன. மற்றக் குறியீட்டில் மூன்று நிலைக்குத்துக் கோடுகளும், இரண்டு கிடைக் கோடுகளும் இரண்டு கட்டங்களை உருவாக்குகின்றன. நிலைக்குத்துக் கோடுகள் மூன்றும் மேலும் கீழும் கிடைக்கோடுகளைத் தாண்டி நீட்டப்பட்டுள்ளன. இக்குறியீட்டின் இரண்டு பக்கங்களிலும் சிறிய வட்டங்கள் வரையப்பட்டுள்ளன.  

இந்தக் குறியீடுகள் முன்னோர்களின் ஆவிகளுக்குப் படையல் வைத்து வழிபடும் ஒரு சடங்கைக் குறிப்பதாக இருக்கலாம் என்று இராசு பவுன்துரை கருதுகிறார்.
# செம ரகளை



**செம ரகளை** என்பது 2004ஆவது ஆண்டில் ராம்குமார் இயக்கத்தில் வெளியான ஒரு நகைச்சுவை தமிழ்த் திரைப்படமாகும். இப்படத்தில் சத்யராஜ், தேவயானி, கலாபவன் மணி ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு அறிமுக இசையமைப்பாளர் *சிமம் குமார்* இசையமைத்திருந்தார். இப்படம் 2004ஆம் ஆண்டில் வெளியானது.  

## நடிகர்கள்
- சத்யராஜ்
- தேவயானி
- கலாபவன் மணி
- சிட்டி பாபு
- புவனேஸ்வரி

## பாடல்கள்
இப்படத்திற்கு அறிமுக இசையமைப்பாளர் சிம்மம் குமார் இசையமைத்திருந்தார்.  

- *அகரவின்* - ஹரிஷ் ராகவேந்திரா, ஹரிணி
- *கல் கல்* - திப்பு
- *துள்ளுவதோ இளமை* - திப்பு, சிம்யா
- *தல் தல்* - திப்பு
- *தில் இருக்கு* - திப்பு
# பாம்பெர்கெர் மூவசீன் தொகுப்புவினை

**பாம்பெர்கெர் மூவசீன் தொகுப்புவினை** *( Bamberger triazine synthesis)* என்பது கரிம வேதியியலில் மூவசீனைத் தயாரிக்க உதவும் ஒரு மரபார்ந்த தொகுப்பு முறையாகக் கருதப்படுகிறது. யூகென் பாம்பெர்கெர் இத்தொகுப்பு வினையை 1892 ஆம் ஆண்டில் கண்டறிந்தார்.  

தொடர்புடைய அனிலீன் , சோடியம் நைட்ரைட் மற்றும் ஐதரோ குளோரிக் அமிலம் மற்றும் பைரூவிக் அமிலத்தினுடைய ஐதரசோன் ஆகிய சேர்மங்கள் இவ்வினையின் வினைபடு பொருட்களாகும். இடைவினைப் பொருளாக உருவாகும் அரைல் ஈரசனோனியம் உப்பு மூன்றாவது படிநிலையில் அசிட்டிக் அமிலத்தில் கலந்த கந்தக அமிலத்துடன் சேர்ந்து பென்சோ மூவசீனாக மாற்றமடைகிறது.
# குறிப்பேடு (நூல்)



**குறிப்பேடு** என்னும் பொது அறிவு நூலானது அந்நாளைய பொதுக்கல்வி இயக்குநரக நூலகரும் பின்னாளைய தமிழ்நாடு அரசு பொது நூலகத் துறை இயக்குநருமான வே. தில்லைநாயகத்தால் 1961ஆம் ஆண்டில் முதன்முறையாக எழுதப்பட்டது. அதன் பின்னர் 1962, 1963ஆம் ஆண்டுகளில் இற்றைப்படுத்தப்பட்ட அடுத்தடுத்த பதிப்புகள் வெளிவந்தன. எனவே தமிழில் முதன்முதலாக வெளிவந்த ஆண்டு நூல் (Year Book) இதுவே எனக் கருதப்படுகிறது.  

## நோக்கம்
மக்கள் படிக்கும்போது – உரையாடும்போது – கட்டுரை வரையும்போது- வினாகள் எழுகின்றன. சில சமயம் தெரிந்தவரைக் கேட்டு அறிந்துகொள்கின்றனர். பெரும்பாலான சமயம் நூலகத்தையே நாடிச் செல்கின்றனர். நூலகரும் ஏடுகளைத் தேடித்துருவிப் பதிலிறுக்கிறார். ஆனால், அதற்குப் பிடிக்கும் நேரமும் வேலையும் அதிகம். இந்த வேலையைத் திறம்படச் செய்ய, குறைந்த முயற்சியில் செய்து முடிக்க இத்தகு குறிப்புகளையெல்லாம் ஒரு நூலில் தொகுத்துக் காணமுடியுமானால்..? அதுவும் இன்றையக் குறிப்புகளைத் தருமானால்..? – எவ்வளவு பயனுள்ளதாயிருக்கும்” என்னும் எண்ணம் தனது உள்ளத்தில் தோன்றியதான் விளைவே குறிப்பேடு என்னும் இந்நூல் என அதன் முன்னுரையில் இந்நூலின் நோக்கத்தை எடுத்துரைக்கிறார் வே. தில்லைநாயகம்.  

## நூலாக்க நெறிமுறை
“அறிவு கணந்தோறும் வளர்ந்துகொண்டே, விரிந்துகொண்டே, மாறிக்கொண்டே இருக்கிறது. எனவே அறிவுநூல் பழையன கழித்து, புதியன கூட்டி காலத்திற்கேற்ப வெளிவர வேண்டும். அப்போதுதான் அந்நூல் பயனுள்ளதாயிருக்கும்.” அம்முறையில் ஒவ்வோராண்டும் பழையன கழித்து, புதியன கூட்டிச் செப்பமுற நிகழ் நிலைக்கேற்ப படைக்கப்பட்டதே குறிப்பேடு என்னும் இந்நூல் என இதன் நூலாக்க நெறிமுறையை விளம்புகிறது இதன் பதிப்புரை.  

## பொருட்குறிப்பு
குறிப்பேடு என்னும் இந்நூலில் 1008 பதிவுகளை உடைய “சொற்குறிப்பு” என்னும் சொல்லவுடைவும் பின்வரும் பதினொரு இயல்களும் உள்ளடக்கமாக இருக்கின்றன:  

1. அதிசய அண்டம்
1. புதிராம் பூமி
1. உலக நாடுகள்
1. புதிய இந்தியா
1. நமது தமிழகம்
1. இலக்கிய இல்லம்
1. அறிவியல் அரங்கு
1. பொதுமேடை
1. பெருமக்கள் மன்றம்
1. நிகழ் நிலையம்
1. சுருக்கமும் விரிவும்
## சான்றடைவு
# வளைகுடா

மாநிலத்தின் அரபுக் கடலின் கட்ச் வளைகுடா மற்றும் காம்பத் வளைகுடா]]  
**வளைகுடா** (gulf) என்பது நிலப்பரப்பை ஊடுருவி நீண்டு காணப்படும் கடல் நீர்ப்பரப்பாகும். எடுத்துக்காட்டுகள்: கட்ச் வளைகுடா, காம்பத் வளைகுடா, மன்னார் வளைகுடா. மேலும் பாரசீக வளைகுடாவைச் சுற்றியுள்ள நாடுகளை வளைகுடா நாடுகள் என்பர்.
# மரபுவழி திருச்சபைச் சிலுவை



**மரபுவழி திருச்சபைச் சிலுவை** (☦, *Orthodox cross*) அல்லது உரசிய (மரபுவழி திருச்சபைச்) சிலுவை (Russian (Orthodox) Cross) என்பது கிறிஸ்தவச் சிலுவை வகைகளில் ஒன்றாகும். பொதுவாக கிழக்கு மரபுவழி திருச்சபை, பைசாந்திய மரபு கத்தோலிக்க கீழைத்திருச்சபைகள், கிழக்கு மரபு அங்கிலிக்க சமூகம் என்பன இதனைப் பயன்படுத்துகின்றன. இச்சிலுவை மூன்று குறுக்கு உத்தரங்களை கொண்டும், மேல் பகுதியில் என்பது எழுதப்பட்டும், கீழே பாதம் வைப்பதற்கான ஆதாரப் பகுதியும் காணப்படும்.
# அனுராதபுரச் சிலுவை


**அனுராதபுரச் சிலுவை** (*Anuradhapura cross*) என்பது கிறிஸ்தவச் சிலுவை வகைகளில் ஒன்று ஆகும். இது இலங்கை கிறித்தவத்தின் பண்டைய சின்னங்களில் ஒன்றாகவும் உள்ளது. இலங்கையில் இது *நொஸ்ரியன் சிலுவை* எனவும் *இலங்கைச் சிலுவை* எனவும் அழைக்கப்படுகிறது.  

## சிலுவை
அனுராதபுரத்தில் 1912 இல் மேற்கொள்ளப்பட்ட தொல்பொருள் அகழ்வாராட்சியின்போது இச்சிலுவை கண்டுபிடிக்கப்பட்டது. மேடு பள்ளமற்ற, சமதளமான கருங்கல் தூணின் ஒரு பக்கத்தில் சிலுவை செதுக்கப்பட்டிருந்தது. அது பற்றிய விளக்கத்தையும் வரையறையையும் உடனடியாக அப்போதைய இலங்கை தொல்பொருள் ஆணையாளர் எட்வட் ஆர். அய்ட்ரன் தெரிவித்தார். அவர் அதனை ஒரு போர்த்துக்கேயச் சிலுவை என்றே வரையறுத்தார். அவருக்குப் பின் ஆணையாளராக 1924 இல் பதவி வகித்த ஆத்தர் மயூரிஸ் கோகாட் அச்சிலுவை பற்றி விளக்க அதிக முயற்சி எடுத்தார். "இலங்கையில் தொல்பொருள் மதிப்பீட்டின் வரலாற்றுக் குறிப்புகள்" *(Memoirs of the Archaeological Survey of Ceylon)* எனும் வெளியீட்டில் அவர் அது பற்றி பின்வருமாறு விளக்கினார். "*மலர்க் கொத்திலுள்ள சிறு மலர் வகைச் சிலுவை படிகளிலாளான அடிப்பீடத்தில் நிற்க, கொப்புகள் போன்ற இரு இலைகளை ஒத்த உறுப்பு சிலுவையின் ஒவ்வொரு பக்கத்திலிருந்தும் வெளிப்படுகின்றது*". ஆகவே அச்சிலுவை அனுராதபுரக் காலத்திற்கு உரியது என நம்பப்பட்டது. இவ்வாறு இருந்த போதிலும், பல்வேறு வரலாற்றக் காரணிகள் போர்த்துக்கேயச் சிலுவை என கருதப்படுவதில் கேள்வியை எழுப்பியது. குறிப்பாக, போர்த்துக்கேயர் அக்காலப்பகுதியில் அனுராதபுரத்தில் இருந்திருக்கவில்லை. 1954 இல் உதவி தொல்பொருள் ஆணையாளர், தித்துஸ் தேவேந்திரா "கிறிஸ்தவ விவரக் குறிப்பு" பற்றிய வரலாற்று நம்பகத் தன்மையை மறுத்து, 1547 ஆம் ஆண்டுக்கு பிற்பட்ட கால போர்த்துக்கேயருடன் சிலுவையை ஒப்பிட்டார். ஆயினும் "கிறிஸ்தவ விவரக் குறிப்பு" வரலாற்றுப் பிழையின்றி இருப்பதாக கல்வியியலாளர்கள் முடிவு செய்தனர். மாந்தையில் 1954 இல் மேற்கொள்ளப்பட்ட தொல்பொருள் அகழ்வாராட்சியில் இலங்கையில் பாரசீகக் கிறிஸ்தவர்கள் இருந்தது உறுதியாகியது. அத்துடன் அனுராதபுரத்தில் கண்டெடுக்கப்பட்ட சிலுவையை ஒத்த அமைப்புக்களுடன் நொஸ்ரியன் சிலுவையுடனான முத்திரையும் தொல்பொருள் அகழ்வாராட்சியில் உறுதி செய்யப்பட்டது.  

## அடையாள விளக்கம்
ஓற்றுமையான வடிவம், இலங்கைக்கும் ஆரம்ப தென் இந்திய கிறிஸ்தவ சமூத்திற்கு இடையிலான சாத்தியமான தொடர்புகள் ஆகியவற்றால் அச்சிலுவை புனித தோமாவின் சிலுவையின் ஒரு வகை எனக் கருதப்பட்டது. ஆயினும் அனுராதபுரத்தில் கண்டெடுக்கப்பட்ட சிலுவையை மற்ற சிலுவைகளோடு ஒப்பிடுகையில் தனித்துவமான அமைப்புக்களைக் கொண்டிருப்பதைக் காணலாம்.  

;ஒப்பீடு:  
**அனுராதபுரச் சிலுவை**

| புனித தோமாவின் சிலுவை *(கேரளா)* | சிலுவையின் மேல் புறாவும் மேலதிக இலை அமைப்பும் உள்ளன. |  |
| --- | --- | --- |
| நொஸ்ரியன் சிலுவை *(சீனா)* | வேறுபாடுகளுடன் அப்பீடத்தில் மலர் உள்ளது. |  |
| போர்த்துக்கேயச் சிலுவை *(1146)* | முத்து அமைப்பைத் தவிர ஒற்றுமை இல்லை. |  |
| போர்த்துக்கேயச் சிலுவை *(1319)* | பாரிய வேறுபாடு |  |
| மேற்கு சிரியச் சிலுவை | முத்து அமைப்பைத் தவிர ஒற்றுமை இல்லை. | } |

## முக்கிய பாவனை
அனுராதபுரத்தில் கண்டெடுக்கப்பட்ட சிலுவை திருத்தந்தை பிரான்சிசின் இலங்கைக்கு 2015 இல் பயணம் செய்தபோது, அவரின் உத்தியோகபூர்வ சின்னத்தில் இடம் பெற்றிருந்தது. இதனை கொழும்பு கத்தோலிக்க உயர்மறை மாவட்டம் "மகிமையின் சிலுவை" அல்லது "உயிர்த்தெழுதலின் சிலுவை" எனக் கூறிப்பிட்டது. குருணாகல் அங்கிலிக்கன் மறைமாவட்டம் தன் இலச்சினையில் இதனை உள்வாங்கியுள்ளது. இவ்வாறு இலங்கையில் காணப்படும் பல திருச்சபைகளின் குறியீடுகளில் அச்சிலுவை இடம்பெறுகின்றது.  

## குறிப்பு


## மேலதிக வாசிப்பு
- 
-
# பிந்தேசுவரி பிரசாத் மண்டல்


**பிந்தேசுவரி பிரசாத் மண்டல்** (*Bindheshwari Prasad Mandal* பி. 1918–1982), மண்டல் ஆணைக்குழு என்று அறியப்படும் இரண்டாவது பிற்படுத்தப்பட்ட வகுப்பினர் ஆணையத்தின் தலைவராகப் பணியாற்றிய இந்தியப் நாடாளுமன்ற உறுப்பினர் ஆவார்.<span data-segmentid="81"></span>  
பி.பி. மண்டல் இந்திய நாடாளுமன்ற உறுப்பினர் மற்றும் சமூகச் சீர்திருத்தவாதி ஆவார். இவர் பிற்படுத்தப்பட்டோர் இரண்டாவது குழுவின் தலைவராக இருந்தவர். பிற்படுத்தப்பட்டோருக்கான கல்வி மற்றும் வேலை வாய்ப்புகள் பற்றிய இட ஒதுக்கீட்டுப் பரிந்துரைகளை இந்தக் குழு இந்திய நடுவணரசுக்குச் சமர்ப்பித்தது. பி.பி.மண்டல் வடக்குப் பிகாரில் சகர்சா என்னும் பகுதியில் வசதிமிக்க ஜமீன்தார் குடும்பத்தைச் சேர்ந்தவர்.  

## குடும்பம்
பி. பி. மண்டல் பீகாரில் இந்து யாதவ சமூகத்தில் பிறந்தவர் ஆவார். இவர் பணக்கார ஜமீன்தார் ராஷ் பிஹாரி லால் மண்டலின் மகன் ஆவார். உள்ளூர் புராணத்தின் படி, இவரது தந்தை 1911ஆம் ஆண்டு தில்லி தர்பாரில் இந்திய சுதந்திரத்திற்கான கோரிக்கையை எழுப்பினார். மண்டலின் தந்தை பீகாரின் முன்னணி அரசியல்வாதிகளில் ஒருவர் ஆவார்.  

## மண்டல்குழு அறிக்கை
1968ஆம் ஆண்டில் பிகார் மாநில முதலமைச்சராக 30 நாள்கள் மட்டும் ஆட்சிப் புரிந்தார். 1978 திசம்பரில் மொரார்சி தேசாய் பிரதமராக இருந்தபோது பி.பி.மண்டல் தலைமையில் மனித உரிமைகள் குழு அமைக்கப்பட்டது. அரசு அலுவலங்களிலும் கல்வி நிலையங்களிலும் பிற்படுத்தப்பட்டோருக்கான இடஒதுக்கீடுகள் பற்றிய பரிந்துரைகள் செய்யப்பட்டு நாடாளுமன்றத்தில் வைக்கப்பட்டது. ஆனால் சுமார் 10 ஆண்டுகள் கழித்து வி.பி.சிங் பிரதமராக இருந்தபோது மண்டல் குழு பரிந்துரைகள் நடைமுறைக்கு வந்தன,  

## மேற்கோள்
# மயிலாடும்பாறை பாறை ஓவியங்கள்

**மயிலாடும்பாறை பாறை ஓவியங்கள்**, என்பவை தமிழ்நாட்டின் கிருட்டிணகிரி மாவட்டத்தில் கிருட்டிணகிரிக்கு அண்மையில் உள்ள மயிலாடும்பாறை என்னும் ஊரில் இருக்கும் குன்றுப் பகுதியில் அமைந்துள்ள குகைபோன்ற அமைப்பின் மேற்புறப் பாறை மேற்பரப்பில் வரையப்பட்டுள்ள ஓவியங்கள் ஆகும். இப்பகுதி ஏராளமான கல்திட்டைகளுடன் கூடிய பெருங்கற்காலச் சின்னங்களைக் கொண்ட களமாகும்.  

மயிலாடும் பாறை சிற்றூரானது கிருட்டிணகிரி மாவட்டம், கிருட்டிணகிரி வட்டத்தில், கிருட்டிணகிரி- சந்தூர்- மங்கள்பட்டி பேருந்து சாலையில் அமைந்துள்ளது. சந்தூரில் இருந்து சுமார் எட்டு கிலோமீட்டர் தொலைவில் உள்ள இந்த இடத்தை அடைய ரெட்டிப்பாளையும் என்ற இடத்தை அடைந்து, அங்கிருந்து வடபுறமாக திரும்பி மூன்று கிலோமீட்டர் தொலைவு செல்லவேண்டும். இங்கு இயற்கையாக அமைந்த குகை போன்ற பகுதி இரு பாறைகளுக்கு இடையில் உருவான அமைப்பால் உருவாகி உள்ளது. இந்த குகையில் மேற்புற கூரையில் ஓவியங்கள் வரையப்பட்டுள்ளன. இங்குள்ள ஓவியங்களில் மனிதன், விலங்குகள் ஆகியவற்றின் உருவங்களும், குறியீடுகளும் காணப்படுகின்றன. சிவப்பு. வெள்ளை நிறங்களில் கோட்டுருவங்களாக இவ்வுருவங்கள் காணப்படுகின்றன. வெள்ளை நிற ஓவியங்கள் சிவப்பு ஓவியங்களின்மீது மேற்படியும்படி வரையப்பட்டுள்ளன. இந்த இருவண்ணங்களும் இருவேறு காலகட்டத்தைச் சேர்ந்தவை என்றும், சிவப்பு வண்ண ஓவியம் மதலில் வரையப்பட்டு அதன்மீது மீண்டும் வெள்ளை வண்ணத்தில் வரையபட்டுள்ளது என்று க. ராஜன் குறிப்பிடுகிறார்.
# ஜெயலலிதா வேட்பு மனு தாக்கல் வழக்கு


**ஜெயலலிதா வேட்பு மனு தாக்கல் வழக்கு** என்பது 2001இல் நடந்த தமிழ்நாடு சட்டசபை பொதுத் தேர்தலின் போது, ஜெயலலிதா தேர்தல் ஆணைய விதிமுறைகளுக்கு முரணாக, இரண்டுக்கும் மேற்பட்ட புவனகிரி, கிருஷ்ணகிரி, ஆண்டிப்பட்டி, புதுக்கோட்டை ஆகிய நான்கு சட்ட மன்ற தொகுதிகளில் வேட்பு மனு தாக்கல் செய்ததை எதிர்த்து, தி. மு. க. வைச் சேர்ந்த, முன்னாள் நாடாளுமன்ற உறுப்பினர் செ. குப்புசாமி, சென்னை உயர்நீதிமன்றத்தில் சூன், 2007இல் வழக்கு தொடர்ந்தார்.  

இதனை விசாரித்த சென்னை உயர்நீதிமன்றம், தேர்தல் ஆணையத்தின் விதிமுறைகளை மீறி, இரண்டுக்கும் மேற்பட்ட தொகுதிகளில் ஜெயலலிதா வேட்பு மனு தாக்கல் செய்தது தொடர்பாக குற்றவியல் வழக்கு பதியுமாறு, இந்தியத் தேர்தல் ஆணையத்திற்கு உத்தரவிட்டது.இந்த வழக்கை உச்ச நீதிமன்றம் 2017ல் தள்ளுபடி செய்து உத்தரவிட்டது.  

## மேல் முறையீடுகள்
சென்னை உயர்நீதிமன்ற உத்தரவை எதிர்த்து, ஜெயலலிதாவின் மேல் முறையீடு மனுமீது இந்திய உச்ச நீதிமன்றம் ஜெயலலிதா மீதான குற்றவியல் நடவடிக்கைக்கு இடைக்கால தடை விதித்து, வழக்கை மீண்டும் சென்னை உயர்நீதிமன்றத்திற்கே மாற்றி ஆணையிட்டது.  

சென்னை உயர்நீதிமன்றம் இவ்வழக்கு விசாரணையை முடித்து 6 மார்ச் 2013இல் தீர்ப்பு வழங்கும் முன், மனுதாரர் குப்புசாமி மரணமடைந்ததால், தி. மு. வை சேர்ந்த ஏ.கே.எஸ்.விஜயன், இவ்வழக்கை தான் தொடர்நது நடத்த அனுமதி கேட்டு உயர்நீதி மன்றத்தில் மனு தாக்கல் செய்தார். முதல் மனுதாரர் குப்புசாமி இறந்து விட்டதால், முதன்மை வழக்கு தள்ளுபடி ஆகிவிட்டதாக கூறி, விஜயனின் மனுவை தள்ளுபடி செய்தது.  

இதனை எதிர்த்து விஜயன் உச்ச நீதிமன்றத்தில் தாக்கல் செய்த மேல்முறையீடு மனு தொடர்பாக, பதில் மனு தாக்கல் செய்யுமாறு ஜெயலலிதாவுக்கு உச்சநீதிமன்றம் அறிவிக்கை அனுப்பியது. இவ்வழக்கு அரசியல் உள்நோக்கம் கொண்டது என்பதால் இதற்கு பதில் மனு தாக்கல் செய்ய தனக்கு ஆர்வம் இல்லை என ஜெயலலிதா கூறியதை அடுத்து, உச்ச நீதிமன்றம் இவ்வழக்கின் இறுதி விசாரணையை, தலைமை நீதிபதி எச். எல். தத்து, நீதிபதிகள் அருண் மிஸ்ரா, அமிதவ் ராய் ஆகியோர் அடங்கிய அமர்வு, 8 செப்டம்பர் 2015க்கு ஒத்திவைத்தது.
# சிலுவைகளின் குன்று



**சிலுவைகளின் குன்று** (*Hill of Crosses*) என்பது வட லித்துவேனியாவில் அமைந்துள்ள *சியாவுலியாய்* நகரின் வடக்கில் 12 கி.மீ தூரத்தில் உள்ள கிறித்தவ யாத்திரிகர்களின் இடமாகும். இவ்விடத்தில் சிலுவைகளை விட்டுவிட்டுப் போவதற்கான சரியான காரணம் தெரியாது. ஆனால் 1831 எழுச்சியின் பின் முன்னைய மலைக் கோட்டையில் முதலாவது சிலுவை வைக்கப்பட்டதாக நம்பப்படுகிறது. பாரம்பரியமாக இங்கு சிலுவைகள் மாத்திரமன்றி பெரிய திருச்சிலுவை, லித்துவேனியாப் மறைபிதாக்களின் செதுக்கிய உருவங்கள், மரியாளின் சிலைகள், ஆயிரக்கணக்கான சிறிய உருவச்சிலைகள், செபமாலை போன்றவற்றை அங்கு கத்தோலிக்க யாத்திரிகர்கள் எடுத்துச் சென்று வைக்கின்றனர். இங்குள்ள சிலுவைகளின் சரியான எண்ணிக்கை தெரியாது. 1990 இல் நடத்தப்பட்ட கணக்கீட்டின்படி கிட்டத்தட்ட 55,000 என்றும் 2006 இல் 100,000 என்றும் கணக்கிடப்பட்டுள்ளது.  


## வெளி இணைப்புக்கள

- KryziuKalnas.lt
- Hill of Crosses Lithuania
- Speech by John Paul II
- HillofCrosses.com
# ராஜ்காட்


நினைவிடம்]]  

**ராஜ்காட்** (Raj Ghat) (இந்தி: राज घाट), யமுனை ஆற்றங்கரையில் பழைய தில்லியில் அமைந்த வரலாற்றுச் சிறப்புமிக்க இடமாகும். இங்கு மகாத்மா காந்தி நினைவிடம் அமைந்துள்ளது. காந்தியின் படுகொலைக்குப் பின் அவரது பூத உடல் இவ்விடத்தில் 31 சனவரி 1948 அன்று எரியூட்டப்பட்டு, பின்னர் நினைவிடம் (சமாதி) அமைக்கப்பட்டது. எனவே இவ்விடம் ராஜ்காட் (மன்னர்களின் படித்துறை) என்று அழைக்கப்படுகிறது.  

## ராஜ்காட் பகுதியில் அமைந்த பிற முக்கிய நினைவிடங்கள்
நினைவிடம்]]  
நினைவிடம்]]  

*ராஜ்காட்* எனும் வடமொழி சொல்லிற்கு *அரசர்களின் படித்துறை* என்று பொருள். யமுனை ஆற்றங்கரையின் படித்துறைகளில் அமைந்த நினைவிடங்களில், மகாத்மா காந்தி, ஜவகர்லால் நேரு, லால் பகதூர் சாஸ்திரி, இந்திரா காந்தி மற்றும் ராஜீவ் காந்தி நினைவிடங்கள் புகழ்பெற்றவை.  

## ராஜ்காட் பகுதியில் அமைந்த நினைவிடங்கள்
ராஜ்காட் தொடர்பான நினைவிடங்கள்;  

| மகாத்மா காந்தி | தேசத் தந்தை | 1948 | *ராஜ்காட்* | மன்னர்களின் படித்துறை | 44.35 | கரும் பளிங்குக் கல் மேடை |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ஜவகர்லால் நேரு | இந்தியப் பிரதமர் | 1964 | *சாந்திவனம்* | அமைதியின் தோட்டம் | 52.6 | நீண்ட அகலமான புல்வெளிகள் கொண்ட தோட்டம் |  |  |  |  |  |
| லால் பகதூர் சாஸ்திரி | இந்தியப் பிரதமர் | 1966 | *விஜய்காட்* | வெற்றி மேடை | 40 | லால் பகதூர் சாஸ்திரி பிரதமராக இருந்த போது நடந்த இந்திய-பாகிஸ்தான் போரில் இந்திய வெற்றியின் நினைவாக |  |  |  |  |  |
| சஞ்சய் காந்தி | நாடாளுமன்ற உறுப்பினர் | 1980 | &mdash; | &mdash; | சாந்திவனத்திற்கு அருகில் |  |  |  |  |  |  |
| இந்திரா காந்தி | இந்தியப் பிரதமர் | 1984 | *சக்தி ஸ்தல்* | சக்தியின் பிறப்பிடம் | 45 | சிவப்பு-சாம்பல் நிறம் கலந்த ஒற்றை கல் |  |  |  |  |  |
| ஜெகசீவன்ராம் | இந்தியத் துணைப் பிரதமர் | 1986 | *சம்தா ஸ்தல்* | சமத்துவமிடம் | 12.5 | &mdash; |  |  |  |  |  |
| சரண் சிங் | இந்தியப் பிரதமர் | 1987 | *கிசான் காட்* | விவசாயிகளின் மேடை | 19 | &mdash; |  |  |  |  |  |
| ராஜீவ் காந்தி | இந்தியப் பிரதமர் | 1991 | *வீர் பூமி* | வீரத்தின் விளைநிலம் | 15 | பெரிய தாமரையைச் சுற்றி 46 சிறு தாமரைகள் கொண்ட மேடை | இந்தியக் குடியரசுத் தலைவர் | 1999 | *கர்ம பூமி* | கர்ம பூமி | *விஜய்காட்* அருகில் |
| சந்திரசேகர் | இந்தியப் பிரதமர் | 2007 | *ஜனநாயக் ஸ்தல்* | மக்கள் தலைவரின் நினைவிடம் | &mdash; |  |  |  |  |  |  |
| ஐ. கே. குஜரால் | இந்தியப் பிரதமர் | 2012 | *இராஷ்டிரிய ஸ்மிருதி ஸ்தல்* | தேசிய நினைவிடம் | &mdash; |  |  |  |  |  |  |
| தேவிலால் | இந்தியத் துணைப் பிரதமர் | 2001 | சங்கர்ஷ் ஸ்தல் | போரின் பிறப்பிடம் | கிசான் காட் அருகில் |  |  |  |  |  |  |
| பி. வி. நரசிம்ம ராவ் | இந்தியப் பிரதமர் | 2004 | *ராஷ்டிரிய ஸ்மிரிதி ஸ்தல்* | தேசிய நினைவிடம் | &mdash; |  |  |  |  |  |  |
| அடல் பிகாரி வாஜ்பாய் | இந்தியப் பிரதமர் | 2018 | ராஷ்டிரிய ஸ்மிரிதி ஸ்தல் | தேசிய நினைவிடம் | &mdash; | } |  |  |  |  |  |
# குவைத் தேசிய அருங்காட்சியகம்



**குவைத்து தேசிய அருங்காட்சியகம்** *( Kuwait National Museum)* என்பது குவைத்து நாட்டில் அமைந்துள்ள குவைத்தின் தேசிய அருங்காட்சியகம் ஆகும். 1983 ஆம் ஆண்டில் நிறுவப்பட்ட இவ்வருங்காட்சியகம் மைக்கேல் எக்கோகாரடு என்பவரால் வடிவமைக்கப்பட்டது.  

மத்தியில் உள்ள ஒரு தோட்டத்தைச் சுற்றிலும் ஐந்து கட்டிடங்களாக இவ்வருங்காட்சியகம் அமைந்துள்ளது. மத்தியில் முற்றங்களுடன் கூடிய தாய்நாட்டு அரபு மண்வீடுகளின் கட்டிடக்கலைக்கு இணையாக இக்கட்டிடங்களின் கலையமைப்பு வடிவமைக்கப்பட்டுள்ளது. பிரதான கட்டிடங்கள் ஐந்தும் உயர்ந்த நடைபாதைகளால் ஒன்றுடன் ஒன்று இணைக்கப்பட்டுள்ளன. அரேபியத் தீபகற்பத்தின் அறிவு , புவியியல், வரலாறு மற்றும் நாகரிகம் ஆகியவற்றின் அடிப்படையில் இக்கட்டிடங்கள் குழுப்படுத்தப்பட்டுள்ளன என்று எக்கோகாரடு விளக்கமளிக்கிறார்  

இவ்வருங்காட்சியகம் புறக்கணிக்கபட்டும் சரியாகப் பயன்படுத்தப்படாமலும் காணப்படுவதாக 2014 ஆம் ஆண்டின் புள்ளிவிவரங்கள் தெரிவிக்கின்றன."
# தூலியம்(III) குளோரைடு


**தூலியம்(III) குளோரைடு** *(Thulium(III) chloride)* என்பது TmCl<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தூலியம் மற்றும் குளோரின் சேர்ந்து உருவாகும் இச்சேர்மம் தூலியம் முக்குளோரைடு என்றும் அழைக்கப்படுகிறது. மஞ்சள் நிறப் படிகங்களாக இச்சேர்மம் உருவாகிறது. தூலியம்(III) குளோரைடு எண்முக தூலியம் அயனிகள் கொண்ட YCl<sub>3</sub> (AlCl<sub>3</sub>) அடுக்கு படிகவமைப்பைக் கொண்டுள்ளது.  

## வினைகள்
தூலியம்(III) ஆக்சைடுடன் அடர் ஐதரோகுளோரிக் அமிலத்தைச் சேர்த்து வினைப்படுத்துவதன் மூலம் இக்குளோரைடின் நீரேற்று வடிவத்தைப் பெறமுடியும். தூலியம்(III) குளோரைடு வலிமையான காரங்களுடன் வினைபுரிந்து தூலியம்(III) ஆக்சைடைத் தருகிறது.
# தூலியம்(III) ஆக்சைடு


**தூலியம்(III) ஆக்சைடு** *(Thulium(III) oxide)* என்பது Tm<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெளிர் பச்சை நிறத்தில் இருக்கும் இச்சேர்மத்தின் அசுத்த மாதிரி முதன்முதலில் 1878 ஆம் ஆண்டு எர்பியாவில் இருந்து தியோடர் கிளீவ் என்பவரால் கண்டறியப்பட்டது. இவரே இச்சேர்மத்திற்கு தூலியா என்று பெயரிட்டார். ஆய்வகத்தில் தூலியம் உலோகத்தைக் காற்றில் எரிப்பதனால் தூலியம்(III) ஆக்சைடு தயாரிக்க முடியும். தூலியம் நைட்ரேட்டு போன்ற ஆக்சோ அமில உப்புகளைச் சிதைத்தும் தூலியம்(III) ஆக்சைடு தயாரிக்கலாம்.
# ந. வளர்மதி

**ந‌. வளர்மதி**, (*N. Valarmathi*) (31,சூலை, 1959- 02, செப்டம்பர், 2023) இஸ்ரோவின் ரிசாட் 1 செயற்கைக்கோளின் திட்ட இயக்குநர், இந்தியப் பகுதிக்கான இடஞ்சுட்டி செயற்கைக்கோள் அமைப்பு, சரல் செயற்கைக்கோள், ஜிசாட்-7, செவ்வாய் சுற்றுகலன் திட்டம், ஜிசாட்-14 எனும் இந்திய விண்வெளி ஆராய்ச்சி நிறுவனத்தின் பல திட்டங்களில் சிறப்பாக செயல்பட்டவர் என்ற பெருமைகளை உடையவர். முன்னாள் இந்தியக் குடியரசுத் தலைவர் ஆ. ப. ஜெ. அப்துல் கலாம் நினைவாக தமிழக அரசின் சார்பில் வழங்கப்படும் அப்துல் கலாம் விருதினை பெற்ற முதலாவது நபர் இவராவார்.  

## பிறப்பு
வளர்மதி தமிழ்நாட்டில் அரியலூரில் 1959 சூலை 31 அன்று பிறந்தார்ர். நடராஜன் - ராமசீத்தா தம்பதியருக்கு மூன்று பிள்ளைகளில் மூத்தவராக பிறந்தவர்.  

## கல்வி
அரியலூர் நிர்மலா மேல்நிலைப் பள்ளியில் தமிழ்வழிக் கல்வியில் படித்தவர். கல்லூரி படிப்பை அரியலூர் அரசு கலைக் கல்லூரியிலும் தொடர்ந்து கோயம்புத்தூர், அரசினர் தொழில்நுட்பக் கல்லூரியில் இளம்பொறியியல் மின்னியலிலும், சென்னை, அண்ணா பல்கலைக்கழகத்தில் முதுபொறியியல், மின்னனுவியல், தொடர்பியலிலும் படித்து முதல் நிலையில் தேர்ச்சி பெற்றதையடுத்து 1984 ஆம் ஆண்டு இசுரோவில் இணைந்தார். DRDO, இசுரோ இரண்டிலும் வாய்ப்புகள் வந்தபோது இசுரோவினைத் தேர்ந்தெடுத்தார்.  

## விண்வெளித் தொழில் நுட்ப ஆய்வு
1984 ஆம் ஆண்டு முதல் இஸ்ரோவில் இணைந்து பணியாற்றி வரும் 2012-ம் ஆண்டு தயாரிக்கப்பட்ட ‘ வீவாணி படிமமாகச் செயற்கைக்கோள்' (ரிசாட்-1) திட்ட இயக்குநராகப் பணியாற்றினார். இது 24 மணி நேரமும் படம் எடுத்து அனுப்பக் கூடியது.  

## குடும்பம்
கணவர் ஜி. வாசுதேவன் வங்கியாளராக பணிபுரிந்து வருகின்றார். இவர்களுக்கு ஒரு மகனும், ஒரு மகளும் உள்ளனர்.  

## பெற்ற பட்டங்களும் சிறப்புக்களும்
;விருதுகள்  
- டாக்டர் ஏ. பி. ஜே. அப்துல் கலாம் விருது - 2015
- தி இந்து தமிழ் நாளிதழின் தமிழ் திரு விருது, 2017.
# ஐலவ்யூ



**ஐலவ்யூ** (*ILOVEYOU*) அல்லது **இலவு இலெற்றர்** (*Love Letter*) என்பது கிறீன்விச்சு இடைநிலை நேரப்படி, 2000ஆம் ஆண்டு மே 4ஆம் நாள் அன்றும் அதன் பின்னரும் மில்லியன் கணக்கிலான விண்டோசுக் கணினிகளைத் தாக்கிய கணினிப் புழு ஆகும். இது "ILOVEYOU" என்ற தலைப்புடன் "LOVE-LETTER-FOR-YOU.txt.vbs" என்ற இணைப்பைக் கொண்ட மின்னஞ்சலால் பரவியது. இவ்விணைப்பைத் திறக்கும்போது ஒரு விசுவல் பேசிக்கு நிரல் செயற்படத் தொடங்கும். இந்நிரல் கணினியில் படிமக் கோப்புகளை மேலெழுதி விடுவதுடன், விண்டோசு முகவரிப் புத்தகத்திலுள்ள அனைத்து மின்னஞ்சல் முகவரிகளுக்கும் தனது படியை அனுப்பி விடும். இதனை நீக்குவதற்கு 15 பில்லியன் அமெரிக்கத் தொலர் செலவாகியிருக்கலாம் எனவும் கணிக்கப்பட்டது. அத்துடன், இணையத்துடன் இணைக்கப்பட்ட கணினிகளின் பத்து விழுக்காட்டு அளவிலான கணினிகள் இதனால் பாதிக்கப்பட்டிருக்கலாம் எனக் கணிக்கப்பட்டது.
# சிரக்காசு நகரின் லூசியா



**சிரக்காசு நகரின் லூசியா** என்பவர் கிறிஸ்தவ மறைசாட்சி மற்றும் புனிதை ஆவார். இவர் கத்தோலிக்கம், லூதரனியம், ஆங்கிலிக்கம், கிழக்கு மரபுவழி திருச்சபை ஆகிய சபையினாரால் புனிதையாக வணங்கப்படுகிறார்.  

## வாழ்க்கைக் குறிப்பு
கல்லறையில் Eutychia and புனித லூசியா, by Jacobello del Fiore]]  
, 1521, a High Renaissance recasting of a Gothic iconic image (Pinacoteca Nazionale, Siena)]]  
## ஆதாரங்கள்
# உலோகண்ட்வாலா மினர்வா



**உலோகண்ட்வாலா மினர்வா** *(Lokhandwala Minerva)* என்பது மும்பையில் கட்டப்பட்டுவரும் 82 மாடிகள் கொண்ட மீவுயர வானளாவி ஆகும். இவ்வானளாவியில் இரண்டு கோபுரங்கள், ஒவ்வொன்றும் 82 மாடிகளைக் கொண்டதாக கட்டப்பட்டு வருகிறது. 2 மற்றும் 16 ஆவது மாடிகள் வாகனங்கள் நிறுத்துமிடமாகவும் 17 ஆவது மாடி நடைமேடை அரங்கத் தோட்டமாகவும் 26 ஆவது அடுக்கு முதல் 79 ஆவது அடுக்கு வரை குடியிருப்புப் பகுதிகளாகவும் சேவை மையம் 80 ஆவது மாடி மற்றும் கூரை மேல்வீடு 81 மற்றும் 82 ஆவது மாடிகளிலும் அமையும் வகையில் கட்டப்பட்டு வருகிறது.  

## அமைவிடம்

மகாராட்டிர மாநிலம் மும்பையில் உள்ள மகாலட்சுமியில், உலோகண்ட்வாலா மினர்வா அமைந்துள்ளது. வளர்ச்சித் திட்டம் என்ற பெயரில் இங்குள்ள குடிசைப் பகுதிகளை அகற்றிவிட்டு அவ்விடத்தில் இக்கட்டிடம் கட்டப்பட்டு வருகிறது. குடிசைவாழ் மக்களுக்கு இலவச இடமும் இருப்பிடமும் தரப்படும் என்ற உறுதி கொடுத்த பின்னரே கட்டிட நிபுணர்கள் இவ்விடத்தை அவர்களிடம் இருந்து பெற்றுக் கொண்டனர்.
# சங்கனாசேரி தொடருந்து நிலையம்

**சங்கனாசேரி தொடருந்து நிலையம்**, இந்திய ரயில்வேயின் தென்னக இரயில்வே மண்டலத்தின் கட்டுப்பாட்டில் உள்ளது. இது திருவனந்தபுரம் கோட்டத்துக்கு உட்பட்ட நிலையம். இது சங்கனாச்சேரியில் அமைந்துள்ளது. இது கோட்டயம் - எர்ணாகுளம் - திருவனந்தபுரம் வழித்தடத்தில், கோட்டயத்துக்கும் திருவல்லைக்கும் இடையில் அமைந்துள்ளது.  

## நின்றுசெல்லும் தொடர்வண்டிகள்
| வண்டி நம்பர் | பெயர் | தொடங்கும் இடம் | சேரும் இடம் |  |
| --- | --- | --- | --- | --- |
| 16343/16344 | அமிர்தா விரைவுவண்டி | திருவனந்தபுரம் சென்ட்ரல் | பாலக்காடு டவுன் |  |
| 16347/16348 | திருவனந்தபுரம் - மங்களூர் விரைவுவண்டி | திருவனந்தபுரம் சென்ட்ரல் | மங்களூர் சென்ட்ரல் |  |
| 12695/12696 | திருவனந்தபுரம் - சென்னை மெயில் | திருவனந்தபுரம் சென்ட்ரல் | சென்னை சென்ட்ரல் |  |
| 16629/16630 | மலபார் எக்ஸ்பிரஸ் | திருவனந்தபுரம் சென்ட்ரல் | மங்களூர் சென்ட்ரல் |  |
| 16303/16304 | வஞ்சிநாடு விரைவுவண்டி | திருவனந்தபுரம் சென்ட்ரல் | எர்ணாகுளம் சந்திப்பு |  |
| 16381/16382 | ஜெயந்தி ஜனதா விரைவுவண்டி | கன்னியாகுமரி | மும்பை சி.எஸ்.டி |  |
| 16301/16302 | வேணாடு விரைவுவண்டி | திருவனந்தபுரம் சென்ட்ரல் | ஷொறணூர் சந்திப்பு |  |
| 12623/12624 | திருவனந்தபுரம் - சென்னை அதிவிரைவுவண்டி | திருவனந்தபுரம் சென்ட்ரல் | சென்னை சென்ட்ரல் |  |
| 16649/16650 | பரசுராம் விரைவுவண்டி | திருவனந்தபுரம் சென்ட்ரல் | மங்களூர் சென்ட்ரல் |  |
| 17229/17230 | சபரி விரைவு வண்டி | திருவனந்தபுரம் சென்ட்ரல் | ஐதராபாத்து |  |
| 12625/12626 | கேரளா விரைவுவண்டி | திருவனந்தபுரம் சென்ட்ரல் | புது தில்லி |  |
| 16525/16526 | ஐலண்டு எக்ஸ்பிரஸ் | கன்னியாகுமரி | பெங்களூர் |  |
| 56387/56388 | காயங்குளம் - எறணாகுளம் பயணியர் வண்டி | காயங்குளம் சந்திப்பு | எர்ணாகுளம் சந்திப்பு |  |
| 56304/56305 | நாகர்கோவில் - கோட்டயம் பயணியர் வண்டி | நாகர்கோவில் சந்திப்பு /கொல்லம் சந்திப்பு | கோட்டயம் |  |
| 56391/56392 | எறணாகுளம் - கொல்லம் பயணியர் வண்டி | கொல்லம் சந்திப்பு | எர்ணாகுளம் சந்திப்பு /கோட்டயம் |  |
| 56393/56394 | கொல்லம் - கோட்டயம் பயணியர் வண்டி | கொல்லம் சந்திப்பு | கோட்டயம் | } |
# கொல்லப்பள்ளி

கொல்லப்பள்ளி என்ற பெயரில் உள்ள ஊர்கள்:  
## தமிழ்நாடு
- கொல்லப்பள்ளி (ஒசூர்)
- கொல்லப்பள்ளி (கிருஷ்ணகிரி)
- கொல்லப்பள்ளி (தளி)
- கொல்லப்பள்ளி (சூளகிரி)

## ஆந்திரம்/தெலுங்கானா
- கொல்லப்பள்ளி, திரிபுராந்தகம்
- கொல்லப்பள்ளி, தர்லுபாடு
- கொல்லப்பள்ளி, கரீம்நகர் மாவட்டம்
- கொல்லப்பள்ளி, கொண்டாபூர்
- கொல்லப்பள்ளி, கூடம் கொத்தவீடி
- கொல்லப்பள்ளி, சேகுண்டா
- கொல்லப்பள்ளி, சேவெள்ள
- கொல்லப்பள்ளி, ஜக்தேவ்பூர்
- கொல்லப்பள்ளி, ஜட்சர்லா
- கொல்லப்பள்ளி, டேகலபள்ளி
- கொல்லப்பள்ளி, தேவருப்புலா
- கொல்லப்பள்ளி, நர்சாபூர்
- கொல்லப்பள்ளி, நூஜிவீடு
- கொல்லப்பள்ளி, நென்னெல்
- கொல்லப்பள்ளி, யல்லாரெட்டி
- கொல்லப்பள்ளி, ராப்தாடு
- கொல்லப்பள்ளி, சுல்தானாபாத்
- கொல்லப்பள்ளி கலான்
- கொல்லப்பள்ளி குர்து

கொல்லப்பல்லே என்ற பெயரில் உள்ள கட்டுரைகள்  
- கொல்லப்பல்லே, அனந்தபுரம்
- கொல்லப்பல்லே, ஒண்டிமிட்டா
- கொல்லப்பல்லே, கமலாபுரம்
- கொல்லப்பல்லே, கங்காதர நெல்லூர்
- கொல்லப்பல்லே, குடிபாலா
- கொல்லப்பல்லே, கும்மகட்டா
- கொல்லப்பல்லே, கூடுரு
- கொல்லப்பல்லே, சித்தூர்
- கொல்லப்பல்லே, சேஜெர்லா
- கொல்லப்பல்லே, திருப்பதி ஊரகம்
- கொல்லப்பல்லே, துவ்வூர்
- கொல்லப்பல்லே, புத்தூர்
- கொல்லப்பல்லே, பங்காருபாலம்
- கொல்லப்பல்லே, பீ. கொத்தகோட்டை
- கொல்லப்பல்லே, மைலவரம்
- கொல்லப்பல்லே, யடமரி
- கொல்லப்பல்லே, வரிகுண்டபாடு
- கொல்லப்பல்லே, சதாசிவநகர்
- கொல்லப்பல்லே வெங்கடாபுரம்
# ஓவாடா



**ஓவாடா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.  

## அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.  

## போக்குவரத்து
இந்த ஊரில் இருந்து மாவட்டச் சாலைகளின் வழியாக மற்ற ஊர்களுக்கு செல்லலாம். மாநில நெடுஞ்சாலையின் வழியாக வல்சாடு நகரத்தை சென்றடையலாம். அங்கு செல்லும் வழியிலேயே தேசிய நெடுஞ்சாலை குறுக்கிடுகிறது.
# கக்வாடிதாந்தி



**கக்வாடிதாந்தி** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.  

## மக்கள் தொகை
இந்த ஊருக்கான மக்கள் தொகை விவரங்கள்:  
இங்கு 8785 மக்கள் வாழ்கின்றனர். இவர்களில் 4589 பேர் ஆண்கள், 4196 பேர் பெண்கள் ஆவர்.  

## அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.  

## போக்குவரத்து
இங்கிருந்து வல்சாடு நகரத்தை மாநில நெடுஞ்சாலை வழியாக சென்றடையலாம். இந்த ஊர் மாநில நெடுஞ்சாலையுடன் இணைக்கப்பட்டுள்ளது.
# குண்டி, வல்சாடு வட்டம்

::இதே பெயரில் உள்ள பிறவற்றைப் பற்றி அறிய, குண்டி என்ற பக்கத்தைப் பார்க்கவும்.  

**குண்டி** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.  

## மக்கள் தொகை
இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.  
இங்கு 2642 மக்கள் வசிக்கின்றனர். இவர்களில் 1356 பேர் ஆண்கள், 1286 பேர் பெண்கள் ஆவர்.  

## அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.  

## போக்குவரத்து
இந்த ஊர் தேசிய நெடுஞ்சாலையுடனும், மாநில நெடுஞ்சாலையுடனும் இணைக்கப்பட்டுள்ளது.  
- அருகிலுள்ள தொடருந்து நிலையம்: வல்சாடு தொடருந்து நிலையம்
# கோசம்குவா



**கோசம்குவா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.  

## அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.  

## போக்குவரத்து
இந்த கிராமத்தில் இருந்து மாவட்ட சாலையின் வழியாக பிற ஊர்களுக்கு செல்லலாம்.
# டிசிப்ரோசியம் ஆக்சைடு


**டிசிப்ரோசியம் ஆக்சைடு** *(Dysprosium Oxide)* என்பது Dy<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறம் பெற்றுள்ள இத்துகள் சிறிதளவு நீருறிஞ்சும் தன்மை கொண்டுள்ளது. மட்பாண்டத்தொழில், கண்ணாடி, நின்றொளிரிகள், சீரொளி , டிசிப்ரோசியம் உலோக ஆலைடு விளக்குகள், ஆகியனவற்றில் சிறப்பாகப் பயன்படுத்தப்படுகிறது.  

அமிலங்களுடன் வினை புரிந்து தொடர்புடைய டிசிப்ரோசியம்(III) உப்புகளை உருவாக்குகிறது.  

Dy<sub>2</sub>O<sub>3</sub> + 6 HCl → 2 DyCl<sub>3</sub> + 3 H<sub>2</sub>O
# பாமயன்

நடத்தபட்ட வ. உ. சிதம்பரனாரின் 150வது பிறந்த நாள் விழாவில் ரெங்கையா முருகனால் சிறப்பிக்கப்படும் கு. அருளரசன் அருகில் பாமயன்.]]  
**பாமயன்** (*Pamayan*) என்பவர் நெல்லை மாவட்டத்தில் கடையநல்லூர் அருகில் உள்ள சுந்தரேசபுரம் ஊரைச் சேர்ந்த இயற்கை வேளாண்மை விஞ்ஞானி, எழுத்தாளர் ஆவார்.  

## கல்வி
எம்.ஏ. சமூகவியல், இதழியல் பட்டயப்படிப்பு படித்துள்ளார்.  

## புத்தகங்கள்
- இவர் எழுதிய *வேளாண் இறையாண்மை* என்னும் நூலின் முதற் பதிப்பு தமிழினி பதிப்பகத்தினரால் 2011 ஆம் ஆண்டு வெளியிடப்பட்டது.
பிற நூல்கள்  
- அள்ளித் தரும் நிலம் - தற்சார்பு வேளாண்மைக்கான கையேடு (2008, அடிசில் (பனுவல்) சோலை)
- அணுக்குண்டும் அவரை விதைகளும் (2008, தமிழினி பதிப்பகம்)
- நியாய வணிகம் (2003, அமைதி அறக்கட்டளை)
- தாணுமாலயன் ஆலயம் (2008, தமிழினி பதிப்பகம்)
- முன்னத்தி ஏர் (இந்து தமிழ் இதழில் தொடராக வெளிவந்து, அவர்களாலேயே நூலாக வெளியிடப்பட்டது.)
# வார்ப்புரு:Infobox concentration camp

|}|}|}|}}|}|}|}||=}}}|}}}  

| label3 = ஏனைய பெயர்கள்  
| data3 = }  

| label4 = அறியப்படுவது  
| data4 = }  

| label5 = இடம்  
| data5 = }  
| class5 = location  

| label6 = கட்டியது  
| data6 = }  

| label7 = இயக்கியது  
| data7 = }  

| label8 = பொருப்பாளர்  
| data8 = }  

| label9 = உண்மையான பாவனை  
| data9 = }  

| label10 = முதல் கட்டுமானம்  
| data10 = }  

| label11 = செயற்பாடு  
| data11 = }  

| label12 = வாயு அறைகள்  
| data12 = }  

| label13 = தடுத்து வைக்கப்பட்டவர்கள்  
| data13 = }  

| label14 = தடுத்து வைக்கப்பட்டவர்கள் எண்ணிக்கை  
| data14 = }  

| label15 = கொல்லப்பட்டது  
| data15 = }  

| label16 = மீட்கப்பட்டது  
| data16 = }  

| label17 = குறிப்பிடத்தக்கவர்(கள்)  
| data17 = }  

| label18 = Notable books  
| data18 = }  

| label19 = இணையத்தளம்  
| data19 = }  

| header20 = }  

}}<noinclude>  

</noinclude>
# டிசிப்ரோசியம் தைட்டனேட்டு

**டிசிப்ரோசியம் தைட்டனேட்டு** *(Dysprosium titanate)* என்பது Dy<sub>2</sub>Ti<sub>2</sub>O<sub>7</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தைட்டனேட்டு குடும்பத்தின் பீங்கான் பொருளான இச்சேர்மம் பைரோ குளோர் என்ற ஆக்சைடு கனிமத்தின் அமைப்புடன் காணப்படுகிறது. இதனுடைய சிஏஎசு எண் 68993-464 ஆகும்.  

ஓல்மியம் தைட்டனேட்டு மற்றும் ஓல்மியம் வெள்ளீயமேட்டு சேர்மங்கள் போல டிசிப்ரோசியம் தைட்டனேட்டும் ஒர் அடி நிலை ஆற்றல் பொருளாகும். தாழ் வெப்பநிலை மற்றும் உயர் காந்தப்புலத்தில் போலித்துகள்கள் ஒருமுனைக்காந்தத்தை ஒத்திருப்பதாக 2009 ஆம் ஆண்டில் கண்டறியப்பட்டது  
.  
டிசிப்ரோசியம் தைட்டனேட்டை அணுக்கரு உலைகளில் பயன்படுத்த ஆய்வுகள் நடைபெறுகின்றன.
# வார்ப்புரு:Template complesso

<includeonly>[[Categoria:Template complessi|]]</includeonly>  
| Avviso importante! | Questo template ha un codice sorgente piuttosto **complesso** e può richiedere buona conoscenza delle funzioni parser.
----
Per favore, *tenta di modificarlo solo se sei certo di capirne la funzione **e** sei preparato a riparare ogni conseguente danno collaterale* nel caso in cui i risultati fossero diversi da quanto avevi in mente. Tutti gli esperimenti devono essere prima condotti in una [ pagina di prova]. | }<noinclude> |
| --- | --- | --- |

[[Categoria:Template di avviso template|]]  
</noinclude>
# ஆஃபினியம் கார்பைடு


பொதுவாகவே ஆஃபினியம் கார்பைடு குறைவுக் கார்பன்களையே கொண்டிருக்கும். எனவே அதன் உட்கூறுகளை அல்லது பொதிவைக் குறிப்பிடுகையில் HfCx (x = 0.5 to 1.0) என்றே குறிப்பிடுவர். மேலும், கார்பனின் அளவு எதுவாக இருந்தாலும் இதன் படிக அமைப்பு கனசதுர பாறை உப்பு படிக அமைப்பிலேயே காணப்படுகிறது.  

ஆஃபினியம்(IV) ஆக்சைடை கார்பனுடன் சேர்த்து 1800 முதல் 2000 <sup>0</sup> செ வெப்பநிலைக்கு சூடாக்குவதால் அது ஒடுக்கமடைந்து ஆஃபினியம் கார்பைடு தூள் உருவாகிறது. ஆஃபினியம்(IV) ஆக்சைடில் உள்ள ஆக்சிசன் முழுவதையும் நீக்குவதற்கு மிகநீண்ட நேரம்வரை வினை செயல்முறை நிகழ்கிறது. தொழில் நுட்ப சிக்கல் மற்றும் அதிகமான பொருட்செலவு போன்ற காரணங்களால் , இம்முறைக்கு மாறாக மீத்தூய்மை ஆஃபினியம் கார்பைடு பூச்சு முறையும் பின்பற்றப்படுகிறது. இதற்காக மீத்தேன், ஐதரசன் மற்றும் ஆஃபினியம்(IV) குளோரைடு வாயுக்களின் வாயுக்கலவை படியவைத்தல் முறையில் பூசப்படுகிறது. ஆஃபினியம் கார்பைடின் அதிக உருகுநிலை மற்றும் அதிகக் கடினத்தன்மைகளின் காரணமாக இது குறைந்த அளவான பயன்களையே கொண்டுள்ளது.  

ஆஃபினியம் கார்பைடின் இணைக்காந்தப் பண்புகள் x ≤ 0.8 முதல் x இன் அதிக மதிப்புக்கு ஏற்ப எதிர்காந்தப் பண்புக்கு மாறுகின்றன. ஆஃபினியம் கார்பைடின் படிக அமைப்பை ஒத்த TaCx இன் காந்தப் பண்புகள் இதற்கு நேர் எதிரான பண்புகளைக் கொண்டுள்ளது. அதாவது எதிர்காந்தப் பண்பிலிருந்து இணைக்காந்தப் பண்பிற்கு மாறுகிறது.  

## இதையும் காண்க
- ஆஃபினியம் கார்போநைட்ரைடு
# Module:StringReplace

-- Module for different search and replace operations on strings.  
local p = {}  

-- Takes one string parameter, and returns the string with all characters with special meaning for Lua patterns escaped with a preceding `%`.  
function p.escape_pattern(text)  
-- Replaces each occurrence of any of .%+-*?[^$ with a `%` and then the character.  
local r = string.gsub(text, "[%(%)%.%%%+%-%*%?%[%^%$]", "%%%1")  
return r  
end  

-- Returns the first parameter, with all occurrences of the second parameter replaced with the third parameter.  
-- All special characters are ignored: results in `test.abarfoo`.  
function p.replace_all  
local str = .args[1]  
local strToFind = .args[2]  
local strToreplaceWith = .args[3]  
local r = string.gsub(str, p.escape_pattern(strToFind), p.escape_pattern(strToreplaceWith))  
return r  
end  

p['encode wiki page name'] = function  
local x = mw.ustring.gsub(  
.args[1] or '',  
'[\'"&_]',  
{  
["'"] = '&#39;',  
['"'] = '&#34;',  
['&'] = '&#38;',  
['_'] = ' ',  
}  
return mw.text.trim( x )  
end  

return p
# இந்திரா நகர், சென்னை



**இந்திரா நகர் ** சென்னைப் பெருநகரின் தென்பகுதியில் அமைந்துள்ள செல்வச்செழிப்பான புறநகர்ப் பகுதியாகும்.  


1970களின் பிற்பகுதியிலும் 1980களின் துவக்கத்திலும் இந்திரா நகர் தமிழ்நாடு வீட்டு வசதி வாரியத்தால் உருவாக்கப்பட்டது. வீட்டுமனைகள், அடுக்ககங்கள், வணிக வளாகங்கள், அகன்ற சாலைகள், பள்ளி மண்டலங்கள், பேருந்து முனையங்கள், பூங்காக்களை இந்த வாரியம் திட்டமிட்டு உருவாக்கியது. முறையாக அரசால் திட்டமிடப்பட்ட நகர்புறப் பகுதியாக இந்திராநகர் விளங்குகின்றது. அதே காலகட்டத்தில் வீட்டு வசதி வாரியம் அண்ணா நகர், கேகே நகர், அசோக் நகர் மற்றும் பெசண்ட் நகர் பகுதிகளையும் உருவாக்கியது. சென்னை திரள் விரைவுப் போக்குவரத்து அமைப்பின் இந்திரா நகர் தொடருந்து நிலையம் இப்பகுதிக்கு சேவையளிக்கிறது. *இந்து மேல்நிலைப்பள்ளி* இப்பகுதியில் அமைந்துள்ளது.
# பதிவு அஞ்சல்



**பதிவு அஞ்சல்** என்பது, பல்வேறு நாடுகளில் உள்ள அஞ்சல் சேவைகள் வழங்கும் ஒரு சேவை ஆகும். இச்சேவையில், அனுப்புபவர், அனுப்பியதற்குச் சான்றாக பற்றுச்சீட்டொன்றைப் பெற்றுக்கொள்ள முடிவதுடன், தேவையெனில், குறித்த பொருள் உரிய இடத்தில் சேர்ப்பிக்கப்பட்டதா, அல்லது அதற்கான முயற்சி மேற்கொள்ளப்பட்டதா என்ற தகவல்களையும் பெற்றுக்கொள்ள முடியும். நாடுகளைப் பொறுத்து, இதில் கூடுதலான சேவைகளும் கிடைப்பது உண்டு. பொருள் எடுத்துச்செல்லப்படும் வழியில் எங்கெங்கே இருக்கிறது என்பதை அறியும் வகையில் பதிவுகள் மேற்கொள்ளப்படுவதும், சில வேளைகளில், இழப்புக்கான ;காப்புறுதிகள் வழங்கப்படுவதும் உண்டு.  

## பின்னணி
முன்னர், பதிவு அஞ்சல் மனித முயற்சியாலான செயற்பாடாக இருந்தது. இது, கையால் குத்தும் முத்திரை, பதிவுச் சிட்டை போன்ற பல வகையான அஞ்சல் குறிகள் உருவாகக் காரணமாயிற்று. பல நாடுகள் பதிவு அஞ்சலுக்காக தனியான அஞ்சல் எழுதுபொருட்களையும், அஞ்சல் தலைகளையும் வெளியிட்டுள்ளன. தற்போது, பதிவு அஞ்சல் செயல்முறைகள் கணினிமயப்பட்டுள்ளன. அச்சிட்ட தொடர் இலக்கங்களைக் கொண்ட பழைய சிட்டைகளுக்குப் பதிலாக இப்போது வரிக்குறியீட்டுச் சிட்டைகள் பயன்படுகின்றன.  

பொதுவாக, பொருளுக்கு வழமையான அஞ்சல் கட்டண வீதப்படி முன்கட்டணம் அறவிடப்பட்டு, அதற்குமேல் பதிவுக் கட்டணம் எனப்படும் கூடுதல் கட்டணமும் அறவிடப்படும். மேற்படி கட்டணம் செலுத்தியதும் அனுப்புபவருக்குப் பற்றுச்சீட்டு வழங்கப்படும். அத்துடன் தனித்துவமான எண் கொண்ட பதிவுச் சிட்டை ஒன்று கடிதத்தில் ஒட்டப்படும். கடிதம் அல்லது பொதி ஏதாவது அஞ்சல் பிரிப்பு அலுவலகங்களூடாக ஒரு அஞ்சலகத்தில் இருந்து இன்னொரு அஞ்சலகத்துக்குச் செல்கிறது. ஒவ்வொரு இடத்திலும் ஒரு பதிவேட்டில் கையொப்பம் இடப்படும். இறுதியாக இது உரியவரிடம் வழங்கப்பட்டு பெற்றுக்கொண்டதற்குச் சான்றாக அவரின் கையொப்பம் பெறப்படும். கணினிமயமாக்கம், வரிக்குறியீட்டுத் தொழில்நுட்பம் போன்றவற்றால் பெருமளவு பதிகைகள் எளிமையாக்கப்பட்டதோடு அனுப்புனரும், பெறுனரும், அனுப்பப்பட்ட பொருளின் நிலை குறித்து இணையம் மூலம் அறிந்துகொள்வதற்கான வசதிகளும் ஏற்பட்டுள்ளன.  

பன்னாட்டு அளவில் பதிவு அஞ்சல்களின் பயன்பாடுக்கு 13 இலக்கங்களுடன் கூடிய எண்களையும், அதற்கொத்த வரிக்குறியீட்டையும் கொண்ட சிட்டைகள் தேவை. முதல் இரு எழுத்துக்கள் பதிவைக் குறிக்கிறது (பொதுவாக "RR"). இறுதி இரண்டு எழுத்துக்கள் பதிவு செய்யப்பட்ட பொருள் அஞ்சலில் இட்ட நாட்டைக் குறிப்பது. எடுத்துக்காட்டாக, RR913282511SG என்பது சிங்கப்பூரில் பதிவு செய்யப்பட்டது. RB5584847749CN சீனாவிலும், RR123456785KR கொரியாவிலும் பதிவு செய்யப்பட்டவை.  

## மேற்கோள்

- 
-
# புரூசுட்டர் கேல்


**புரூசுட்டர் கேல்** (Brewster Kahle, பி. அக்தோபர் 22, 1960), ஓர் அமெரிக்க கணினிப் பொறியாளர், இணையத் தொழில்முனைவர், இணையச் செயற்பாட்டாளர், அனைத்து அறிவும் அனைவருக்கும் அணுக்கமாக இருக்க வேண்டும் என்ற கொள்கைப் பரப்புரையாளர் மற்றும் எண்மிய நூலகர் ஆவார். இவர் இணைய ஆவணகம், அலெக்சா, திங்கிக் மெசின்சு மற்றும் இணையக் கடன் ஒன்றியத்தை உருவாக்கியவர். இணையப் புகழ்மண்டபத்தில் இவரும் ஓர் உறுப்பின ஆவார்.